2015-ös angol labdarúgókupa-döntő
A 2015-ös angol labdarúgókupa-döntő a 134. döntő a világ legrégebbi labdarúgó-versenyének, az FA-kupának a történetében. A mérkőzést a Wembley Stadionban, Londonban rendezték 2015. május 30-án.

Út a döntőbe

Háttér 
Az Arsenal rekordot jelentő 19. alkalommal jutott a kupa döntőjébe, míg győzelmével 11. diadalát aratta, és ezzel megelőzte az eddigi csúcstartó Manchester Unitedet, valamint megvédte címét. Legutóbb a 2001-ben veszítettel döntőt, akkor a Liverpool volt az ellenfél.

Az Aston Villának ez volt a tizenegyedik döntős részvétele, korábban hét győzelmet aratott, legutóbb 1959-ben a Manchester Unitedet győzték le 2–1 arányban, míg a legutóbbi döntőjüket 2000-ben 1–0-ra elvesztették a Chelseavel szemben.

Az aktuális idényben a két csapat mindkét bajnokiját az Arsenal nyerte, előbb 2014. szeptember 20-án a Villa Parkban 3–0, majd 2015. február 1-jén 5–0 lett az eredmény, utóbbi találkozót az Emirates Stadionban játszották.

Jegyek 
Mindkét csapat szurkolói egyenlő elosztásban 25 ezer-25 ezer jegyhez jutottak, míg 17 ezer belépőt kaptak a Wembley Club tagjai és a stadion bérletesei. A jegyárak 50-120 font között mozogtak.

A mérkőzés előtt 
A döntő előtt egy gyermekműsorban lehetett szavazni a finálé kabalaállatáról, ami végül "Billie" a ló lett. A szavazás egyik fő védnöke, a többszörös válogatott Phil Neville volt."Azt hiszem, a design jó, a történet ami mögötte van még nagyszerűbb, és azt hiszem, ez valami olyan dolog, ami mindenkit lenyűgözött."

A Songs of Praise nevű vallási műsorban versenyezni lehetett, hogy ki legyen az a 64 fő, akik a döntő előtt eléneklik a himnuszt. A kiválasztottak között szerepelt egy 99 éves Newcastle United szurkoló és egy Liverpool rajongó aki túlélte a Hillsborough-tragédiát.

Érdekesség, hogy az elődöntők után a két csapat képviselője megállapodott, hogy hivatalosan az Arsenal lesz a hazai csapat. A mérkőzés előtti pénzfeldobás után a birminghamiak mégis hagyományos hazai mezükben léptek pályára, és így tett a londoni csapat is.

A BBC hosszú idő után egész napos közvetítést adott a kupadöntő helyszínéről.

A mérkőzés

Összefoglaló

Statisztika

A mérkőzés után

Az Egyesült Királyság tagországaiban a TV két adón, az ingyenes BBC One-on és a fizetős BT Sporton. Hét év után közvetített ismét a BBC, visszaállítva a régi hagyományt , hogy egész napos programsorozattal jelentkezik a mérkőzés helyszínéről, a döntő előtt és után is. A finálét átlagosa nyolc millióan követték figyelemmel a csatornán.

A kisebb balhé sem maradt el, a mérkőzés utáni szokásos felvonuláson Jack Wilshere egyszerűen "szarnak" nevezte a rivális Tottenham csapatát, és mivel ezt nem először tette nyilvános módon, az Angol labdarúgó-szövetség pénzbüntetésre ítélte.

Jegyzetek

FA-kupa-döntők
Angollabdarugokupado~nto~
Az Arsenal FC mérkőzései